U-I-391/06
Natisni
Opravilna št.:
U-I-391/06
Datum odločitve:
10. 4. 2008
ECLI:
ECLI:SI:USRS:2008:U.I.391.06
Akt:
Odlok o spremembah in dopolnitvah Odloka o prostorskih ureditvenih pogojih za plansko celoto Š9 Medvode (Uradni list RS, št. 56/06 in 67/06 – popr.)
Izrek:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o prostorskih ureditvenih pogojih za plansko celoto Š9 Medvode (Uradni list RS, št. 56/06 in 67/06 – popr.) v delu, ki se nanaša na območje urejanja PD 9/6 Vaše, se zavrže.
Evidenčni stavek:
V primerih, ko izpodbijani predpis ne učinkuje neposredno, izkazuje pobudnik pravni interes za oceno ustavnosti izpodbijanega predpisa šele po izčrpanju vseh pravnih sredstev v postopkih pred pristojnimi sodišči hkrati z vložitvijo ustavne pritožbe.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Janez Zavašnik, Medvode in drugi
Datum vloge:
5. 10. 2006
Vrsta odločitve:
sklep
Vrsta rešitve:
zavrženje
Dokument:
US28057
Dokument v PDF obliki:
U-I-391-06.pdf
107 KB
Prenesite datoteko
U-I-391/06-4
10. 4. 2008
SKLEP
Ustavno sodišče je v postopku za preizkus pobude Janeza Zavašnika, Medvode in drugih, na seji 10. aprila 2008
sklenilo:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o prostorskih ureditvenih pogojih za plansko celoto Š9 Medvode (Uradni list RS, št. 56/06 in 67/06 – popr.) v delu, ki se nanaša na območje urejanja PD 9/6 Vaše, se zavrže.
Obrazložitev
1. Pobudniki izpodbijajo Odlok o spremembah in dopolnitvah Odloka o prostorskih ureditvenih pogojih za plansko celoto Š9 Medvode (v nadaljevanju Odlok) v delu, ki se nanaša na območje urejanja PD 9/6 Vaše, in predlagajo njegovo odpravo. Izpodbijani Odlok naj bi bil v nasprotju s 67., z 71., 72. in s 74. členom Ustave, z 2. in s 6. točko prvega odstavka 3. člena, s tretjim odstavkom 4. člena, z drugim odstavkom 6. člena in z 9. členom Zakona o urejanju prostora (Uradni list RS, št. 110/02 in nasl. – ZUreP-1) ter s četrtim odstavkom 1. člena Zakona o varstvu okolja (Uradni list RS, št. 32/93 in nasl. – ZVO). V zvezi z utemeljitvijo pravnega interesa pobudniki navajajo, da živijo v neposredni bližini zemljišča, na katero naj bi se na podlagi izpodbijanega Odloka razširila proizvodna dejavnost cementnih izdelkov. Zato naj bi se bistveno poslabšali njihovi življenjski pogoji, razvrednotena naj bi bila tudi vrednost njihovih nepremičnin.
2. Pobudo za začetek postopka za oceno ustavnosti in zakonitosti da lahko, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji se v primerih, ko izpodbijani predpis ne učinkuje neposredno, pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep št. U-I-251/07 z dne 10. 1. 2008, Uradni list RS, št. 6/08). Navedeno stališče pobudniku ne onemogoča dostopa do Ustavnega sodišča, temveč pomeni le njegovo odložitev na čas po izčrpanju pravnih sredstev pred pristojnimi sodišči, če pobudnik svojih pravic uspešno ne zavaruje že v teh postopkih.
3. Odlok v izpodbijanem delu ne učinkuje neposredno. Upravni organ mora na podlagi Odloka namreč z odločbo dovoliti gradnjo in predpisati konkretne pogoje, ki jih je treba pri gradnji upoštevati. Pobudniki niso izkazali, da so pred vložitvijo pobude izčrpali pravna sredstva zoper posamični akt. Tako glede na razloge, navedene v sklepu št. U-I-251/07, niso izkazali pravnega interesa. Zato je Ustavno sodišče njihovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik